અમદાવાદ: અમદાવાદ મ્યુનિસિપલ કોર્પોરેશન દ્વારા હાઇકોર્ટના આદેશના પગલે શહેરભરમાંથી રખડતાં ઢોરને પકડવાની ઝુંબેશ હાથ ધરાઇ છે. તંત્રની ત્રણ ટીમ દ્વારા દરરોજનાં ૬૦થી ૭૦ ઢોર પકડીને બહેરામપુરા સ્થિત એકમાત્ર ઢોરવાડામાં પુરાય છે, પરંતુ રખડતાં ઢોર માટે સારી ગમાણ જેવી પ્રાથમિક સુવિધાના અભાવથી ઢોરવાડો એક પ્રકારે કસાઇવાડો બન્યો હતો, જે અંગે વારંવાર ફરિયાદ ઊઠતાં હવે સત્તાવાળાઓએ જર્જરિત ગમાણના શેડને અંદાજે રૂ.૩૦ લાખના ખર્ચે બદલવાની દિશામાં ચક્રો ગતિમાન કર્યાં છે.